
    545400 SIGHIŞOARA
Piața Muzeului nr. 7, Tel./Fax 0265 – 771278
H O T Ă R Â R E A NR. 2  
                                                             din 31 ianuarie 2024
privind aprobarea cuantumului cotizației anuale a Municipiului Sighișoara, datorată în calitate de membru al Asociației Municipiilor din România (A.M.R.)

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 2.249/17.01.2024 şi la Consiliul Local Sighișoara cu nr. 2.600/19.01.2024, de referatul de aprobare, înregistrat cu nr. 2.251/17.01.2024, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu prevederile art. 211 din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare;

Având în vedere Hotărârea Adunării Generale a Asociației Municipiilor din România cu nr. 250/12.11.2023 privind stabilirea cuantumului cotizației datorate de membrii Asociației Municipiilor din România, înregistrată la Municipiul Sighișoara cu nr. 271/04.01.2024;

Văzând prevederile din statutul Asociației Municipiilor din România (A.M.R.);

Luând în considerare prevederile art. 86 alin. (1) litera c) din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare;

 Având în vedere prevederile art. 35 alin. (6) din Legea nr. 273/2006 privind finanţele publice locale, cu modificările și completările ulterioare;  

Ținând cont și de prevederile Ordonanței Guvernului nr. 26/2000 cu privire la asociaţii şi fundaţii, cu modificările și completările ulterioare; 
Având în vedere Raportul de specialitate al Serviciului Relații Publice și Comunicare, înregistrat cu nr. 2.252/17.01.2024, prin care se propune aprobarea cuantumului cotizației anuale a Municipiului Sighișoara, datorată în calitate de membru al Asociației Municipiilor din România (A.M.R.);

Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (2) lit. b), alin. (4), alin. (9) lit. c), alin. (14), art. 139 alin. (1) și alin. (3) și ale art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare,

              H O T Ă R Ă Ş T E:

Art. 1. Începând cu anul 2024, cotizația anuală a Municipiului Sighișoara, datorată în calitate de membru al Asociației Municipiilor din România, se calculează și se stabilește după formula: 1,00 lei/locuitor/an x numărul de locuitori raportat de Institutul Național de Statistică la data de 1 ianuarie a anului anterior celui pentru care se datorează cotizația și se achită din bugetul local.
Art. 2. La data adoptării prezentei hotărâri, prevederile Hotărârii Consiliului Local Sighișoara nr. 210/28.12.2017, precum și orice alte prevederi contrare din hotărârile Consiliului Local Sighișoara incidente, în speță, adoptate anterior, se abrogă.
Art. 3. Se încredinţează cu ducerea la îndeplinire a prevederilor prezentei hotărâri Primarul Municipiului Sighișoara, Serviciul Relaţii Publice şi Comunicare și Biroul Buget, Contabilitate, Salarizare – Direcția Economică din cadrul Municipiului Sighișoara.
Art. 4. Prin grija Secretarului General a Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,
  

           Tűrk Michaela              
                                              Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu 12 voturi ”pentru” și 5 ”abțineri”)
  Prezenta s-a difuzat astfel:
  1 ex. dos. hotărâri;
  1 ex. dos. şedinţă;
  1 ex. Instituţia Prefectului - Judeţul Mureş;
  1 ex. Primar;
  1 ex. Viceprimar;
  1 ex. Secretar General;

  2 ex. Serviciul Relaţii Publice şi Comunicare;

  1 ex. Biroul Buget, Contabilitate, Salarizare - Direcţia Economică;

  1 ex. Serviciul Administrație Publică Locală;

  1 ex. Biroul Juridic.

11 ex. 

B.A.
	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 2/31.01.2024

	Operațiuni efectuate
	Data
ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


